PLAN DE FORMACIÓN CORRESPONDENTE Ó 1º SEMESTRE DE 2016
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 22/03/2016)

No marco do Acordo de formación para o emprego das administracións públicas (IV Acordo de Formación Continua nas Administracións Públicas), e con cargo á subvención da Escola Galega de Administración Pública (EGAP) para o Plan Agrupado de Formación Continua do ano 2016, a Xunta de Goberno desta Deputación acordou, na sesión do 11 de marzo de 2016, aprobar a convocatoria das accións formativas programadas no anexo I, coa participación dos concellos adheridos e da EGAP, que se rexerá polas seguintes Persoal da Deputación de Pontevedra e dos concellos adheridos ao Plan Agrupado de Formación: Agolada, Arbo, Baiona, Barro, Bueu, Caldas de Reis, Cambados, Campo Lameiro, Cangas, A Cañiza, Catoira, Cerdedo, Cotobade, Covelo, Crecente, Cuntis, A Estrada, Forcarei, Fornelos de Montes, O Grove, A Guarda, A Illa de Arousa, A Lama, Lalín, Mancomunidade do Salnés, Mancomunidade do Val Miñor, Marín, Meaño, Meis, Moaña, Mondariz, Mondariz-Balneario, Moraña, Mos, Nigrán, As Neves, Oia, Pazos de Borbén, Poio, Ponteareas, Ponte Caldelas, Pontecesures, O Porriño, Portas, Redondela, Ribadumia, Rodeiro, O Rosal, Organismo Autónomo Terra de Sanxenxo, Salceda de Caselas, Salvaterra de Miño, Sanxenxo, Silleda, Soutomaior, Tomiño, Tui, Valga, Vilaboa, Vilagarcía de Arousa, Vila de Cruces e Vilanova de Arousa.2.1. Poderán participar nestas accións formativas o persoal destinatario que figura na base primeira e que se atopen en servizo activo, e tamén o persoal que estea gozando dun permiso por parto, adopción ou acollemento, tanto preadoptivo coma permanente ou simple, por adopción internacional ou en situación de excedencia por coidado de fillas, fillos e demais familiares, segundo se establece nos artigos 57.4 e 76.4 do Decreto lexislativo 1/2008, de 13 de marzo, polo que se aproba o Texto refundido da Lei da función pública de Galicia.2.2. Non se poderá participar nunha actividade formativa se ao inicio do curso se está en situación de incapacidade temporal ou fóra do servizo activo. De acontecer este caso, a persoa quedará automaticamente excluída da relación de aspirantes que se seleccionaron. No caso de modificarse esta circunstancia deberá notificárselle ao Servizo de Recursos Humanos e Formación da Deputación para que os seus datos sexan reincorporados á base de datos. Esta situación deberáselle comunicar por escrito ao referido servizo para poder cubrir a vacante e evitar a penalización, que suporía non ser admitido en ningunha outra actividade formativa no transcurso da convocatoria actual e da seguinte nin se expediría o diploma correspondente.2.3. Non está permitido realizar cursos que teñan simultaneidade de horarios nas mesmas datas. No caso de que se detecte con posterioridade non se acreditará ningún dos cursos, agás no caso da modalidade en liña, que serán compatibles co resto das modalidades.2.4. A falsidade ou a ocultación de datos implicará a exclusión automática dos cursos solicitados desde a data na que se detecte este feito e a imposibilidade de participar noutro durante a convocatoria actual e a seguinte.2.5. As persoas solicitantes deberán presentar, xunto co modelo de solicitude do curso, unha acreditación da súa condición de exercer o emprego público. No caso do persoal contratado laboral temporal, un documento acreditativo no que se especifique a data de inicio e da fin do contrato. Non presentar eses documentos será motivo de exclusión; ademais, deberase achegar con cada solicitude unha acreditación, independentemente do número de solicitudes. A documentación remitida que non sexa orixinal presentarase debidamente compulsada. O documento entregado non poderá estar manipulado ou modificado.2.6. É obrigatorio, unha vez que a persoa interesada reciba a notificación de admisión ao curso, confirmar a súa asistencia chamando ao teléfono 986 804 100, enviando un fax ao 986 804 141 ou a través do correo electrónico formacion@depo. es. No caso de que a persoa seleccionada decida non asistir deberá comunicarlle a súa renuncia ao Servizo de Recursos Humanos e Formación co límite de 1 día natural de antelación á data de inicio do curso. De non o facer así, agás causa xustificada debidamente valorada, non se admitirá en ningunha outra actividade formativa no transcurso da convocatoria actual e da seguinte tras coñecer esta circunstancia. Non se considerará confirmada ningunha praza sen o aviso previo da persoa seleccionada no tempo estipulado. As prazas que non sexan confirmadas outorgaránselles ás seguintes persoas admitidas. A renuncia fóra de prazo ou o abandono das actividades sen causa xustificada documentalmente levará aparellada unha valoración negativa das solicitudes que se realicen durante a convocatoria actual e a seguinte despois de coñecer o feito, salvo que non se cubra o número mínimo de prazas para levar a cabo a acción formativa solicitada.2.7. Durante o desenvolvemento da actividade formativa realizarase un control permanente de asistencia mediante os sistemas que se establezan. O alumnado que participe no curso terá que asinar o parte de asistencia a cada unha das sesións académicas e terá a obriga de presentar o DNI en cada sesión. As ausencias ocasionais do curso constarán como incidencia dentro de cada sesión para os efectos do cómputo correspondente. Poderanse realizar tamén controis de asistencia extraordinarios en calquera momento do desenvolvemento do curso, tanto o persoal da empresa adxudicataria que o xestiona coma o do Servizo de Recursos Humanos e Formación. As persoas que desexen participar nos cursos programados presentarán a súa solicitude, que debe ir dirixida á presidenta da Deputación, no modelo oficial que figura ao final da convocatoria (anexo II) no Rexistro xeral deste organismo ou no da súa sede de Vigo a partir do día seguinte ao da súa publicación no Boletín Oficial da Provincia de Pontevedra (BOPPO) ata o 1 de abril de 2016. Poderán excluírse automaticamente as solicitudes que non teñan correctamente cubertos os datos necesarios para realizar o proceso de selección de alumnado. Non se tramitará ningún curso no que as confirmacións de asistencia non superen o 80 % das prazas asignadas. Nese caso a institución provincial resérvase o dereito de aprazar ou anular as accións formativas. As persoas participantes seleccionaranse segundo estes criterios: Formar parte do grupo de persoal destinatario establecido no anexo para cada curso De existiren máis solicitudes ca prazas terán preferencia as persoas aspirantes que realicen tarefas máis directamente relacionadas co contido básico e cos obxectivos do curso Terá prioridade o persoal empregado público con vencello fixo sobre os temporais Terán prioridade as empregadas e empregados que acrediten maior antigüidade de servizos prestados En caso de empate terá preferencia o alumnado que realizase un número de cursos menor no ano anterior A Deputación resérvase a facultade de interpretar e resolver as incidencias que poidan xurdir no desenvolvemento dos cursos, así como de cancelalos se o escaso número de solicitudes non xustifica a súa realización. Esta institución provincial tamén se reserva o dereito a comunicar as modificacións xurdidas en cada acción formativa. Outorgaráselle un certificado de asistencia ao alumnado que participe con regularidade nos cursos e, no caso de que supere os criterios de avaliación, un certificado de aproveitamento. Certificado de asistencia: a falta de asistencia (con ou sen xustificación) non poderá ser igual ou superior ao 10 % das horas lectivas programadas. Superar este límite, sexa cal sexa a causa, imposibilitará a expedición do certificado. Certificado de aproveitamento: ademais de superar os exercicios ou as probas de avaliación, a falta de asistencia, con ou sen xustificación, non poderá ser igual ou superior ao 10 % das horas lectivas programadas. No caso de que esta sexa inferior ao 10 %, pero non se superasen os exercicios de avaliación, só se expedirá o certificado de asistencia. As actividades formativas na modalidade semipresencial certificaranse cun diploma de aproveitamento e será obrigatorio asistir ao 100 % das horas programadas como presenciais. Se o Servizo de Recursos Humanos e Formación detecta algún tipo de anomalía nos partes de asistencia do curso por parte do alumnado –falsificación de sinaturas, hora de entrada ou hora de saída–, implicará que non se expida o diploma, así como a exclusión automática nos cursos solicitados e a imposibilidade de participar noutro durante a convocatoria actual e a seguinte. Non se expedirán certificados nin xustificantes de asistencia se non se supera o curso completo. O diploma remitiráselle ao centro de traballo. Non se emitirán duplicados de diplomas en ningún caso. Poderase obter unha certificación que acredite que a acción formativa foi superada. Os cursos programados para o ano 2016 en colaboración co INAP rexeranse pola normativa específica. Os cursos para a formación dos membros dos corpos da Policía Local e bombeiros dos concellos da provincia que estean adheridos ao Plan de Formación Continua da Deputación de Pontevedra rexeranse polo convenio de colaboración entre a Academia Galega de Seguridade Pública (AGASP) e o organismo provincial para o ano 2016. Pontevedra, 11 de marzo de 2016.—O deputado delegado, David Regades Fernández.—O secretario, Carlos Cuadrado Romay.